ai4bharat/Pralekha huggingface dataset:
مکانات اور شہری غریبی کے خاتمے کی وزارت
اربن موبلٹی انڈیا  کانفرنس اور ایکسپو 2022 کوچی میں 4 سے 6 نومبر 2022 تک منعقد ہوگی
ہاؤسنگ اور شہری امور کے مرکزی وزیر جناب ہردیپ ایس پوری اور کیرالہ کے وزیر اعلیٰ جناب پنارائی وجین 4 نومبر 2022 کو مشترکہ طور پر اس تقریب کا افتتاح کریں گے
یو ایم آئی کانفرنس کم ایکسپو 2022 کا فوکس ‘‘آزادی @ 75 - پائیدار آتم نربھر اربن موبلٹی’’ کے موضوع پر ہوگا
ہاؤسنگ اور شہری امور کے مرکزی وزیر جناب ہردیپ سنگھ پوری اور کیرالہ کے وزیر اعلیٰ جناب پنارائی وجین مشترکہ طور پر 4 نومبر 2022 کو کوچی میں 15ویں اربن موبلٹی انڈیا  کانفرنس اور ایکسپو 2022 کا افتتاح کریں گے۔ ہاؤسنگ اور شہری امور کی وزارت حکومت کے تعاون سے کیرالہ کے ہوٹل گرینڈ حیات کوچی، کیرالہ میں 4 سے 6 نومبر 2022 تک اس تقریب کااہتمام کیا جارہا ہے۔ مرکزی اور ریاستی حکومتوں کے پالیسی سازوں کے سینئر افسران، میٹرو ریل کمپنیوں کے منیجنگ ڈائرکٹر، ٹرانسپورٹ انڈرٹیکنگس کے چیف ایگزیکٹیو، بین الاقوامی ماہرین، پیشہ ور افراد، ماہرین تعلیم اور طلباء اس تقریب میں شرکت کریں گے۔
حکومت ہند کی نیشنل اربن ٹرانسپورٹ پالیسی  2006، دوسری باتوں کے ساتھ، شہری ٹرانسپورٹ سے وابستہ مسائل کو حل کرنے کے لیے ریاست اور شہر کی سطح پر صلاحیتوں کی تعمیر پر زور دیتی ہے اور معاشرے کے تمام طبقات کے لیے مساوی اور پائیدارشہری ٹرانسپورٹ کا نظام تیار کرنے میں ترقی کے لیے رہنما خطوط مرتب کرتی ہے۔
این یو ٹی پی کے بیانات کے ایک حصے کے طور پر، وزارت نے شہری نقل و حمل انڈیا پر سالانہ بین الاقوامی کانفرنس-کم-ایگزیبیشن منعقد کرنے کی پہل کی ہے جسے یو ایم آئی کے نام سے جانا جاتا ہے۔ کانفرنس کا بنیادی مقصد شہروں تک معلومات پہنچانا ہے، جن کے عہدیداران کانفرنس میں شرکت کرتے ہیں تاکہ انہیں عالمی سطح پر جدید ترین اور بہترین شہری نقل و حمل کے طریقوں سے آگاہ رکھنے میں مدد ملے۔ یہ کانفرنس دیگر پیشہ ور افراد، ٹیکنالوجی اور خدمات فراہم کرنے والوں، ملکی اور بین الاقوامی دونوں کے ساتھ بات چیت کرنے کا موقع فراہم کرتی ہے ، تاکہ مندوبین اپنی شہری نقل و حمل کو ایک پائیدار راستے پر ترقی دینے کے لیے گھریلو خیالات کو اچھی طرح سمجھ سکیں۔ یہ تقریب قومی اور بین الاقوامی ماہرین، ٹیکنالوجی اور خدمات فراہم کرنے والوں، پالیسی سازوں، پریکٹیشنرز اور شہری ٹرانسپورٹ کے شعبے سے تعلق رکھنے والے اہلکاروں کو ایک چھت کے نیچے اکٹھا کرتی ہے۔
اس سال، اربن موبلٹی انڈیا  کانفرنس اور ایکسپو کا مقصد ‘‘آزادی @ 75 - پائیدار آتما نربھر اربن موبلٹی’’ کے موضوع پر توجہ مرکوز کرنا ہے۔ اس میں شہروں میں موثر، اعلیٰ معیار اور پائیدار ٹرانسپورٹ سسٹم کو ڈیزائن اور نافذ کرنے پر زور دیا جائے گا۔ انفارمیشن ٹکنالوجی کی تیز رفتار ترقی اور اس شعبے میں ایجادات سب کی نقل و حرکت کی ضروریات کو پورا کرنے کے لیے ٹرانسپورٹ سسٹم کے زیادہ سے زیادہ استعمال کو آسان بنا رہی ہیں۔ اختراعات نے نقل و حمل کے بہت سارے متبادلات کے اُبھر کر سامنے آنے کاراستہ ہموار کیا ہے۔ اس طرح مسافروں کے لیے حسب مرضی متبادلات کے انتخاب کا دائرہ وسیع کیا گیا ہے۔ مثال کے طور پر، میٹرو نیو اور میٹرو لائٹ میٹرو ریل کے لیے کم لاگت کے متبادلات کے طور پر سامنے آئے ہیں اور درمیانے درجے کے شہروں کے لیے اچھے متبادلات کے طور پر کام کر سکتے ہیں۔ شہروں مقامی علاقوں کی خدمت کے لیے اختراعی دائروی خدمات کی منصوبہ بندی کی جارہی ہیں، اس طرح ذاتی موٹر گاڑیوں کی ضرورت کو ختم کیا جا رہا ہے۔
یو ایم آئی کانفرنس کم ایکسپو 2022 کا تفصیلی یومیہ پروگرام
خواتین اور بچوں کی ترقیات کی وزارت
جناب اجے ترکے نے خواتین اور اطفال ترقیات کی وزارت کے سکریٹری کی حیثیت سے عہدہ سنبھالا
نئی دہلی، یکم مئی ، 2020،جناب اجے ترکے نے آج نئی دلی میں خواتین اور اطفال ترقیات کی وزارت  کے سکریٹری کی حیثیت سے عہدہ سنبھال لیا۔ موصوف مدھیہ پردیش کے 1987بیچ کے آئی اے ایس افسر ہیں۔ انہوں نے جنا ب ربیندرا پنور کی جگہ لی ہے، جو سن رسیدگی کی عمر کو پہنچنےکےبعد گزشتہ روز سبکدوش ہو گئے ہیں۔ سکریٹری کے طور پر عہدہ سبنھالنے سے قبل جناب اجے ترکے اسی وزارت میں خصوصی سکریٹری کے عہدے پر فائز تھے۔ انہوں نے انسانی وسائل کی ترقی اور فروغ کی وزارت، حکومت ہند ، کے تحت اسکولی تعلیم اور خواندگی کے محکمے میں جوائنٹ سکریٹری کے طور پر بھی خدمات انجام دی ہیں۔ 2017 میں خواتین اور اطفال ترقیات کی وزارت میں ایڈیشنل سکریٹری کےطور پر ذمہ داری سنبھالنے سے قبل وہ اسی عہدے پر فائز تھے۔ انہوں نے 2004سے2009کےدوران وزارت دفاع میں ڈائرکٹر اور جوائنٹ سکریٹری کے طور پر بھی ڈپوٹیشن پر خدمات انجام دی ہیں۔
اس کے علاوہ موصوف مدھیہ پردیش میں انڈین ایڈمنسٹریٹیو سروس کے آفیسر کے طور پر مختلف عہدوں پر خدمات انجام دے چکے ہیں۔
م ن۔ک ا۔
U-2193
(Visitor Counter : 89
صحت اور خاندانی بہبود کی وزارت
پردھان منتری ٹی بی مکت بھارت ابھیان پر اپ ڈیٹ
وزیر اعظم جناب نریندر مودی نے 2025 تک بھارت سے ٹی بی کے خاتمے پر زور دیا ہے۔ پردھان منتری ٹی بی مکت بھارت ابھیان  کے تحت کمیونٹی کی شمولیت پر خصوصی زور دیا جارہا ہے، افراد اور تنظیموں کو غذائیت اور تشخیصی مدد کے لیے مریضوں کو اپنانے کی ترغیب دی جارہی ہے۔
کابینہ سکریٹری نے 7 اکتوبر 2022 کو تمام سکریٹریوں کو لکھا ہے جس میں ان سے درخواست کی گئی کہ وہ "نکشے مترا" پہل کے تحت ٹی بی کے مریضوں کو اپنانے کے لیے افسران کی حوصلہ افزائی کریں۔ کابینہ سکریٹری سمیت کابینہ سکریٹریٹ کے تمام افسران اس پہل میں شامل ہوئے ہیں۔ کابینہ سکریٹری نے جھارکھنڈ کے جامتارا کے ایک ٹی بی کلینک میں زیر علاج تمام 15 ٹی بی مریضوں کو اپنایا ہے، جو 1984 میں ان کی پہلی پوسٹنگ کی جگہ تھی۔ کابینہ سکریٹریٹ کے افسران نے اب تک ٹی بی کے کل 54 مریضوں کو اپنایا ہے۔
وزارت دفاع
تھیٹر کی سطح پر کارروائی کی تیاری کی مشق  ہندوستانی بحریہ کی سب سے بڑی جنگی مشق
سال 2023 کے لیے ہندوستانی بحریہ کی بڑی آپریشنل سطح کی مشق ٹی آر او پی ای ایکس ، جو 22 نومبر سے 23 مارچ تک چار ماہ کی مدت میں آئی او آر کے اداروں میں منعقد ہوئی، اس ہفتے بحیرہ عرب میں اختتام پذیر ہوئی۔ مشق کی مجموعی تعمیر میں ساحلی دفاعی مشق سی ویجل اور ایمفیبیئس مشق اے ایم پی ایچ ای ایکس شامل تھے۔ اسی کے ساتھ ساتھ ، ان مشقوں میں ہندوستانی فوج، ہندوستانی فضائیہ اور کوسٹ گارڈ کی نمایاں شرکت بھی دیکھی گئی۔
بحیرہ عرب اور خلیج بنگال سمیت بحر ہند میں قائم، مشق کے لیے آپریشن کا تھیٹر تقریباً 4300 این ایم شمال سے جنوب تک 35 ڈگری جنوبی عرض البلد تک اور 5000 این ایم مغرب میں خلیج فارس سے مشرق میں شمالی آسٹریلیا کے ساحل تک 21 ملین مربع سمندری میل سے زیادہ کے رقبے پر پھیلا ہوا ہے۔ ٹروپیکس-23 میں ہندوستانی بحریہ کے تقریباً 70 جہازوں، چھ آبدوزوں اور 75 سے زیادہ طیاروں کی شرکت دیکھی گئی۔
ٹروپیکس-23 کا اختتام ہندوستانی بحریہ کے لیے ایک شدید آپریشنل مرحلے کا خاتمہ کے طور پر سامنے آیا ہے جس کا آغاز نومبر 2022 میں ہوا تھا۔ آخری مشترکہ مرحلے کے ایک حصے کے طور پر، 06 مارچ 23 کو عزت مآب وزیر دفاع نے ابھی حال ہی میں فعال کئے جانے والے دیسی طیارہ بردار بحری جہاز وکرانت پر ایک دن سمندر میں گزارا۔ انہوں نے ہندوستانی بحریہ کی آپریشنل تیاریوں اور سازو سامان کے حوالے سے تیاریوں کا جائزہ لیا جس میں بحریہ نے جنگی کارروائی میں استعمال کی جانے والی چالو ں اور جنگی کارروائیوں کے مختلف پہلوؤں کا مظاہرہ کیا، جس میں مقامی ایل سی اے کے ڈیک آپریشنز اور لائیو ہتھیاروں کی فائرنگ بھی شامل ہے۔ بحری بیڑوں کے افراد سے خطاب کرتے ہوئے، انہوں نے ہندوستانی بحریہ کی آپریشنل تیاریوں کی تعریف کی اور اس بات پر زور دیا کہ ملک بحریہ کی طرف دیکھتا ہے تاکہ اس بات کو یقینی بنایا جا سکے کہ ہمارے دشمن کی اقتصادی لائف لائن اور فوجی صلاحیتوں کو اس حد تک متاثر کیا جائے جہاں وہ اپنی جنگی کارروائیوں کو مزید برقرار رکھنے میں ناکام ہوجائے۔ انہوں نے یہ بھی کہا کہ انہیں پوری طرح سے یقین دلایا گیا ہے کہ ہندوستانی بحریہ سمندری حدود میں ہندوستان کے قومی مفادات کی حفاظت کرنے کی پوری صلاحیت رکھتی ہے اور ہندوستان کے پرامن وجود کو خطرے میں ڈالنے والے کسی بھی ممکنہ دشمن کے شیطانی عزائم کو ناکام بنائے گی۔ عزت مآب وزیر دفاع نے ہندوستانی بحریہ کے ‘میک ان انڈیا’ اقدام میں سب سے آگے رہنے اور آتم نربھربھارت کے راستے کو 'جنگی حالات کے لئےتیار، قابل اعتماد، مضبوط اور آئندہ خطرات سے محفوظ ’بننے کے لیے سراہا۔
کوئلے کی وزارت
دسمبر 2022 کے دوران ہندوستان نے 82.87 ملین ٹن کوئلے کا پروڈکشن کیا
اٹھائیس کول کمپنیوں کا پروڈکشن 100 فیصد سے زیادہ رہا
اپریل – دسمبر 2022 کے دوران کوئلے کا پروڈکشن 607.97 ملین ٹن رہا
ہندوستان کا کوئلے کا کل پرودکشن دسمبر 2021 کے 74.79 ایم ٹی کے مقابلے میں ماہ دسمبر 2022 میں بڑھ کر 82.87 ملین ٹن  رہا، جس سے 10.81 فیصد کے اضافے کا پتہ چلتا ہے۔ کوئلہ کی وزارت کے عارضی اعداد و شمار کے مطابق، دسمبر، 2022 کے دوران، کول انڈیا لمیٹڈ  نے 10.30فیصد کا اضافہ درج کرایا، جب کہ ایس سی سی ایل اور کیپٹیو مائنز/دیگر نے بالترتیب 19.12فیصد اور 9.01 فیصد کا اضافہدراج کرایا۔ جبکہ 28 کوئلے کی کانوں نے 100 فیصد سے زیادہ پرودکشن کیا، چار کانوں کے پروڈکشن کی سطح 80 سے 100 فیصد کے درمیان رہی۔
دریں اثنا کوئلے کی ترسیل گزشتہ سال کے مقابلے ماہ دسمبر 22 کے دوران 74.95 ایم ٹی سے بڑھ کر 78.91 میٹرک ٹن ہو گئی جس سے 5.28 فیصد اضافہ ظاہر ہوتا ہے۔ دسمبر 2022 کے دوران، سی آئی ایل، ایس سی سی ایل اور کیپٹیو مائنز/دیگر نے بالترتیب 62.72 ایم ٹی، 6.72 ایم ٹی اور 9.46 ایم ٹی ڈسپیچ کرکے 3.57 فیصد، 17.89 فیصد اور 8.85 فیصد کا اضافہ درج کرایا۔ دسمبر 2022 کے دوران پاور یوٹی لٹیز کی ترسیل میں 4.26 فیصد کا اضافہ ہوا اور یہ بڑھکر 65.65 ایم ٹی ہو گئی ہے۔
جیسا کہ پہلے ہی ظاہر کیا جاچکا ہے کہ مالی سال 2021 کی اسی مدت کے دوران کئے جانے والے پروڈکشن 522.34 ایم ٹی کے مقابلے اپریل-دسمبر 2022 کے دوران کوئلے کا پرودکشن بڑھ کر 607.97 ایم ٹی ہو گیا اس طرح 16.39 فیصد کے زبردست اضافے کا پتہ چلتا ہے ۔
۔۔۔۔۔۔۔۔۔۔۔
ش ح۔ا گ۔ن ا۔
U-149
(Visitor Counter : 58
وزارت خزانہ
ایم ایس ایم ایز کو راحت پہنچاتے ہوئےپچھلے دس دنوں میں 5204 کروڑ روپے کی مالیت کے انکم ٹیکس رٹرن جاری کئے گئے ہیں
نئی دہلی،17,- اپریل 2020/ براہ راست ٹیکسوں کے مرکزی بورڈ  نے آج کہا ہے کہ تقریباً 8.2 لاکھ چھوٹے کاروباریوں کو  8 اپریل 2020 سے 5204 کروڑ روپے کے انکم ٹیکس ریفنڈس جاری کئے گئے ہیں۔ ا ن انکم ٹیکس ریٹرن سے ایم ایس ایم ایز کو یہ مدد ملے گی کہ وہ کووڈ-19 وبائی بیماری کی صورتحال میں تنخواہ کاٹے بغیر اور لے آف کے بغیر اپنی کاروباری سرگرمیاں جاری رکھ سکتی ہیں۔
سی بی ڈی ٹی کا کہنا ہے کہ پریس نوٹ مجریہ 8 اپریل 2020 کے مطابق حکومت کے فیصلے کے بعد سے انکم ٹیکس کے محکمے نے آج کی تاریخ تک 5 لاکھ روپے فی ریفنڈ کے حساب سے تقریباً 14لاکھ ریفنڈز جاری کئے ہیں۔ اس کا مقصد کووڈ-19 کی وبائی بیماری کے حالات میں ٹیکس دہندگان کی مدد کرنا ہے۔ ایم ایس ایم ای شعبے میں چھوٹے کاروباریوں کو راحت فراہم کرنے پر توجہ رکھتے ہوئے سی بی ڈی ٹی جتنا جلد ممکن ہوسکے گا 7760کروڑ روپے کے مزید ریفنڈ جاری کرے گا
سی بی ڈی ٹی نے اپنی یہ درخواست دہرائی ہے کہ تقریباً 1.74 لاکھ کیسوں میں ٹیکس دہندگان کے جواب کا انتظار کیا جارہا ہے۔ یہ انتظار ان کی بقایا ٹیکس مانگ کے سلسلہ میں مصالحت کے بارے میں ہے جس کے لئے انہیں ایک یاد دہانی کا ای -میل بھیجا گیا ہے اور ان سے کہا گیا ہے کہ وہ اس کا جواب 7 دن کے اندر اندر بھیجیں تاکہ ان کے ریفنڈکے عمل میں تیزی لائی جاسکے۔
ہم آپ کو یاد دلادیں کہ یہ جوابات ٹیکس دہندہ کے ای فائلنگ اکاؤنٹ پرwww.incometaxindiaefiling.gov.in ۔آن لائن بھیجے جاسکتےہیں۔
م ن۔ ج۔ ج
Uno-1817
(Visitor Counter : 166
خوراک کی ڈبہ بندی کی صنعتوں کی وزارت
پروسیس کئے ہوئے کھانوں کے شعبے میں تحقیق و ترقی کے لئے پہلی ورچوئل نمائش2021 کا افتتاح
جناب رامیشور تیلی نے فوڈ پروسیسنگ کے شعبے میں ریسرچ پروجیکٹوں کے لئے آر اینڈ ڈی پورٹل کا آغاز کیا
فوڈ پروسیسنگ کی صنعت کی وزارت کے وزیرمملکت جناب رمیشور تیلی نے آج پرسیس کئے ہوئے کھانوں کے شعبے میں تحقیق و ترقی کے لئے اولین ورچوئل نمائش 2021 کا افتتاح کیا۔ فوڈ پروسیسنگ انڈسٹری کی وزارت فوڈ پروسیسنگ کے شعبے میں تحقیق و ترقی کے لئے ورچوئل نمائش کا اہتمام کررہی ہے ۔ یہ نمائش 20 سے 22 جنوری 2021 تک جاری رہے گی جس میں تحقیق و ترقی کے پروجیکٹوں کے نتائج پیش کئے جائیں گے۔ان پروجیکٹوں کو ہندوستان میں خوراک سے متعلق اعلیٰ ٹکنالوجی فراہم کرنے والے اداروں کی وزارت کا تعاون حاصل ہے۔
جناب رامیشور تیلی نے اس موقع پر تحقیق و ترقی کا ایک پورٹل بھی لانچ کیا جو تمام حصہ داروں کے لئے دستیاب ہوگا۔ اس پورٹل پر مذکورہ اداروں کے ملک بھر میں کئے جانے والے تحقیقی کام دستیاب ہوں گے۔ اس پورٹل پر تقریباً 200 ریسرچ پروجیکٹ دستیاب ہیں ۔جناب تیلی نے کہا کہ تحقیق و ترقی کے پورٹل سے مصنوعات اور پروسیس کی ٹکنالوجی ، بہتر پیکنگ ، فوڈ پروسیسنگ کے شعبے کی قدر میں اضافے کو فروغ دینے میں مدد ملے گی۔ انہوں نے مزید کہا کہ پروسیس کئے ہوئے کھانے کی تمام اہم مصنوعات کے لئے پروسیسنگ ، پیکنگ ، اسٹوریج اور تقسیم کرنے کے نظام کی ضرورت ہے تاکہ کھانے کی مصنوعات سے متعلق خانگی اور بین الاقوامی ضابطوں اور معیارات پر عمل کیا جاسکے۔
فوڈ پروسیسنگ انڈسٹری کی سکریٹری محترمہ پشپا سبرامنیم نے کہا کہ یہ نمائش فوڈ پروسیسنگ انڈسٹری ، دیہی ترقی ، زراعت اور کسانوں کی بہبود کے علاوہ پنچایتی راج کے مرکزی وزیر جناب نریندر سنگھ تومر کی رہنمائی میں کی جارہی ہے۔ انہوں نے کہا کہ فوڈ پروسیسنگ کی صنعت کی وزارت اس شعبے میں تحقیق و ترقی کی کوششوں کے ساتھ تعاون صرف این آئی ایف ٹی ای ایم اور آئی آئی ایف پی ٹی کے ذریعہ نہیں کررہی ہے بلکہ آئی سی اے آر اور سی ایس آئی آر کے تحت اداروں اور زرعی یونیورسٹیوں کے ذریعہ بھی معاونت کی جارہی ہے۔
فوڈپروسیسنگ کمیٹی ،ایف آئی سی سی آئی کے چیئرمین اور آئی ٹی سی کے فوڈ ڈویژن کے چیف ایکزکٹیو آفیسر جناب ہیمنت ملک نے خطبہ استقبالیہ پیش کیا۔ جناب موہت آنند نے جو کیلوگ انڈیا اینڈ ساوتھ ایشیا کے منیجننگ ڈائرکٹر اور ایف آئی سی سی آئی کی فوڈ پروسیسنگ کمیٹی کے شریک چیئرمین ہیں، شکریہ کی تحریک پیش کی۔
اس ورچوئل نمائش میں ہندوستان کے اعلیٰ فوڈ ٹکنالوجی اداروں کی طرف سے فوڈ پروسیسنگ کے شعبے میں تحقیق و ترقی اور جدت طرازی کی نمائش کی جائے گی۔ ان اداروں میں این آئی ایف ٹی ای ، آئی آئی ایف پی ٹی، سی ایف ٹی آر آئی، آئی سی اے آر اورآئی آئی ٹی جیسے ادارے شامل ہیں۔ نمائش میں اہم توجہ طلب شعبے تحقیق و ترقی کے پروجیکٹ ہوں گے جو بہترین غذائی مصنوعات ، فوڈ انجینئرنگ میں جدت طرازی ، غذائی سلامتی اور معیار کی بہتری ، فود پیکجننگ میں درپیش مسائل کے حل اور فوڈ انڈسٹری میں ضائع ہونے والی چیزوں کے استعمال پر مشتمل ہوں گے۔ انڈین چیمبرس آف کامرس اینڈ انڈسٹری کے فیڈریشن  اس نمائش میں ایونٹ پارٹنر ہے۔
یہ نمائش مل جل کر کام کرنے کا ایک پلیٹ فارم فراہم کرتی ہے جس کی ڈیزائننگ اس طرح کی گئی ہے کہ نیٹ ورکنگ کی کوششوں کا دائرہ ویبیناروں ، بی 2 بی میٹنگوں ، باالمشافہ بات چیت، بروچر جیسے اطلاعاتی مواد ، ویزیٹنگ کارڈ یا دیگر دستاویزات  کے ذریعہ وسیع سے وسیع تر کیا جائے۔
وزیراعظم کا دفتر
بھارت نے نئی اسٹرایٹجک قوت حاصل کرلی ہے؛ سرحدیں پہلے سے زیادہ محفوظ ہیں: وزیر اعظم جناب نریندر مودی نے لال قلعہ سے یوم آزادی کے اپنے خطاب کے دوران کہا
‘‘مسلح فورسیز کو جدید ترین بنایاگیا ہے؛ مستقبل کی چنوتیوں سے نمٹنے کے لیے انہیں نوجوان اور جنگ کے لیے تیار رکھنا ہماری اعلیٰ ترجیح ہے’’
‘‘ بھارت نے حالیہ برسوں میں ایک نئی اسٹرایٹجک طاقت حاصل کی ہے۔ آج ہماری سرحدیں پہلے سے کہیں زیادہ محفوظ ہیں’’۔ وزیر اعظم جناب نریندر مودی نے 15 اگست 2023 کو 77 ویں یوم آزادی کے موقع پر دلی کے لال قلعہ کی تاریخی فصیل سے قوم سے خطاب کرتے ہوئے یہ بات کہی۔ انہوں نے موجودہ عالمی سیکورٹی منظر نامے کے دوران قومی سیکورٹی کو یقینی بنانے کی غرض سے حکومت کے غیر متزلزل عزم کا اعادہ کیا اور زور دے کر کہا کہ مسلح فورسیز کو جدید بنانے اورمستقبل کی سبھی چنوتیوں سے نمٹنے کی غرض سے انہیں نوجوان اور جنگ کے لیے تیار رکھنے کے مقصد سے بہت سی فوجی اصلاحات کی جارہی ہیں۔
وزیر اعظم نے اِس بات پر بھی زور دیا کہ آج ملک کے عوام خود کو محفوظ محسوس کررہے ہیں، کیونکہ دہشت گردانہ حملوں میں تیزی سے کمی ہوئی ہے۔ انہوں نے کہا کہ جب ملک پرامن اور محفوظ ہو، تو ترقی کے نئے اہداف کی حصولیابی کی جاتی ہے۔
وزیر اعظم نےمحکمہ دفاع کے پنشن یافتگان کی ایک دیرینہ مانگ، ایک عہدہ، ایک پنشن اسکیم کا بھی ذکر کیا، جسے حکومت نے اقتدار میں آتے ہی نافذکردیا تھا۔ انہوں نے کہا کہ ‘‘او آر او پی ہمارے ملک کے فوجیوں کے لیے ایک احترام کا معاملہ تھا۔ ہم نے اقتدار میں آتے ہی اسے نافذ کردیا۔ آج سابق فوجیوں اور ان کے اہل خانہ کو 70 ہزار کروڑ روپے مل چکے ہیں’’۔
وزیر اعظم نے سرحدوں پر تعینات مسلح فورسیز کے اہلکاروں کو ، یوم آزادی کی نیک خواہشات پیش کیں۔ یہ اہلکار اِس بات کو یقینی بناتے ہیں کہ ملک محفوظ رہے اور اس کے مفادات کا تحفظ ہو۔
وزارت دفاع
گوا کے بحری جنگی کالج میں 33 ویں بحریہ کے اعلیٰ کمان کورس کا آغاز
نئی دلّی ،18 اگست / ممبئی یونیورسٹی کے وائس چانسلر جناب سُہاس پڈنیکر نے 17 اگست ، 2020 ء کو بحریہ کے اعلیٰ کمان کورس کے 33 ویں کورس کا آن لائن افتتاح کیا ۔ انہوں نے آن لائن طریقۂ کار کو اپنانے اور تعلیمی اور ملٹری تعلیم کے معیار کو بہتر بنانے کے لئے گوا کے نیول وار کالج  کی کوششوں کی ستائش کی ۔ بھارتی بحریہ کا 37 ہفتے طویل اہم پیشہ ورانہ فوجی تعلیم کا پروگرام این ڈبلیو سی میں ہر سال منعقد کیا جاتا ہے ، جس میں سمندری حکمتِ عملی ، بحریہ اور مشترکہ کارروائیوں اور جدت سے متعلق امور پر توجہ مرکوز کی جاتی ہے ۔ جنوبی بحریہ کی کمان کے وائس ایڈمیرل اے کے چاولہ ، پی وی ایس ایم ، اے وی ایس ایم ، این ایم ، وی ایس ایم ، اے ڈی سی ، فلیگ آفیسر کمانڈنگ اِن چیف نے کورس میں شرکت کرنے والوں سے خطاب کرتے ہوئے ، جسے ویڈیو لنک کے ذریعے دکھایا گیا ، تخلیقی آموزش کے ذریعے بہترین پیشہ ورانہ کار کردگی حاصل کرنے پر زور دیا ۔ نیول وار کالج کے کمانڈنٹ ، ریئر ایڈمیرل سنجے جے سنگھ ، اے وی ایس ایم ، وی ایس ایم نے کورس میں شرکت کرنے والوں کا خیر مقدم کیا اور این ڈبلیو سی میں تعلیم کے اعلیٰ معیار کو اجاگر کیا ، جس میں تعلیمی اور پیشہ ورانہ فوجی تعلیم پر توجہ مرکوز کی جاتی ہے ۔
اس کورس میں 35 شرکاء ہیں ، جن میں بھارتی بحریہ کے 21 کپتان ، بھارتی فوج کے 7 کرنل ، بھارتی فضائیہ کے 5 گروپ کیپٹن اور کوسٹ گارڈ کے 2 کمانڈنٹ شامل ہیں ۔ اس کورس کے نصاب کا مقصد انتہائی شدید تحقیقی کام اور تنقیدی فکر کے ساتھ ذہنی تجسس کو فروغ دینا ، سمندر سے متعلق امور کو حل کرنے کی صلاحیت کو بہتر بنانا اور قومی سلامتی کے امور کو حل کرنا شامل ہے ۔ مشترکہ طور پر کام کرنے کی صلاحیت کو فروغ دینے کی خاطر یہ افسران آرمی وار کالج میں 5 ہفتے کے آپریشن کیپسول میں شرکت کریں گے ۔ کورس مکمل ہونے کے بعد اہل شرکاء کو ممبئی یونیورسٹی سے " دفاعی اور اسٹریٹیجک مطالعات " میں ایم فل کی ڈگری دی جائے گی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 4629
(Visitor Counter : 129
نائب صدر جمہوریہ ہند کا سکریٹریٹ
کرسمس کے موقع پر نائب صدر جمہوریہ نے عوام کو مبارک باد پیش کی
نائب صدر جمہوریہ جناب ایم وینکیا نائڈو نے عوام کو مبارک باد پیش کی ۔ ان کے پیغام کا مکمل متن انگریزی اور ہندی میں موجود ہے ۔
‘‘عیسیٰ مسیح کی یوم پیدائش ، کرسمس کے مبارک موقع پر میں تمام ہم وطنوں کو دلی مبارکباد اور نیک خواہشات پیش کرتا ہو ں ۔
کرسمس کا تہوار محبت ، رحم اور معافی کے اقدار کے تئیں ہمارے عقائد کی ازسر نو تصدیق کرتا ہے۔ عیسیٰ مسیح کی پیدائش کے موقع پر آئیے ہم ان اقدار کو اپنی زندگی میں اپنائیں جن کے وہ علمبردار تھے ۔ آئیے ہم کم خوش قسمت افراد کے تئیں زیادہ رحم دل بنیں اور امن، رواداری اور ہم اہنگی کی بنیاد پر ایک بہتر دنیا کی تعمیر کے لئے اپنا تعاون پیش کریں ۔
میری دعا ہے کہ کرسمس کا یہ تہوار ہماری زندگی میں بے انتہاں خوشیاں لائیں ’’۔
صحت اور خاندانی بہبود کی وزارت
صحت اور خاندانی بہبود کے مرکزی وزیر ڈاکٹر منسکھ منڈاویہ نے جی20 مندوبین کے ساتھ اے بی-ایچ ڈبلیو سی کورلیم کا دورہ کیا
عالمی صحت کی کوریج کو یقینی بنانے کے ہندوستان کے وژن کا زمینی نفاذ جی20 مندوبین کو دکھایا گیا
پاناجی 18 اپریل 2023
صحت اور خاندانی بہبود کے مرکزی وزیر ڈاکٹر منسکھ منڈاویہ نے مدعو ممالک کے مندوبین، بین الاقوامی تنظیموں اور ترقیاتی شراکت داروں کے ساتھ آج کورلیم، گوا میں آیوشمان بھارت ہیلتھ اینڈ ویلنس سنٹر  کا دورہ کیا۔ یہ فیلڈ دورہ جی20 ہیلتھ ورکنگ گروپ کے جاری دوسرے اجلاس کے ایک حصے کے طور پر کیا گیا تھا۔
دورے کے دوران، ڈاکٹر منڈاویہ نے صحت کی دیکھ بھال کے شعبے میں گوا کی صلاحیتوں کی تعریف کی۔ انہوں نے کہا، ”گوا میں 201 سے زیادہ آیوشمان بھارت ہیلتھ اینڈ ویلنس سینٹرز ، جن اوشدھی کیندر، دیگر اقدامات کے علاوہ نوجوان طبی پیشہ ور افراد کی تربیت کے لیے میڈیکل کالج ہیں۔ اے بی-ایچ ڈبلیو سی بنیادی دیکھ بھال کی خدمات اور غیر متعدی امراض کی اسکریننگ کے لیے سہولیات سے لیس ہیں۔ ان کے پاس لیبارٹری کی سہولیات، تشخیصی سہولیات، معمولی طریقہ کار کے لیے سہولیات، جامع انتظام اور آگاہی کی سرگرمیاں بھی ہیں۔
اے بی-ایچ ڈبلیو سی کورلیم نے ریاست گوا میں یونیورسل ہیلتھ کوریج اور ڈیجیٹل ہیلتھ کیئر لینڈ سکیپ کو یقینی بنانے کے ہندوستان کے وژن کے زمینی نفاذ کی نمائش کی۔ مختلف اقدامات جیسے ایچ ایم آئی ایس  کو اپنانا اور استعمال کرنا بشمول آیوشمان بھارت ڈیجیٹل مشن کے اسکین اور شیئر کے اجزا کے ساتھ سنٹرل رجسٹریشن کا انضمام، او پی ڈی خدمات، فزیو تھراپی، فارمیسی اور ای سشرت پر لیبارٹری، ٹیلی کنسلٹیشن اور ٹیلی میڈیسن سہولیات زائرین کو دکھائی گئیں۔
ٹیلی کنسلٹیشن خدمات کے پہلو پر ریاست کی کوششوں کی تعریف کرتے ہوئے، ڈاکٹر منڈاویہ نے تبصرہ کیا، ”گوا میں ٹیلی کنسلٹیشن کی خدمات ریاست کے دور دراز علاقوں میں بھی شہریوں کی طلب کو پورا کرنے کے لیے اچھی طرح سے مربوط ہیں۔“ یونیورسل ہیلتھ کوریج کو یقینی بنانے کے وژن کو لاگو کرنے کے لیے، ہندوستان نے پورے ملک میں 1.5 لاکھ سے زیادہ آیوشمان بھارت ہیلتھ اینڈ ویلنس سینٹرز  کھولنے کی پہل کی۔
ڈاکٹر منڈاویہ نے مرکز میں ٹی بی کے مریضوں میں کھانے کی ٹوکریاں بھی تقسیم کیں اور اس بات کا اعادہ کیا کہ حکومت 2030 کے عالمی ہدف سے پانچ سال قبل 2025 تک ہندوستان کو ٹی بی سے پاک بنانے کے لیے انتھک محنت کر رہی ہے۔ اس دورے نے صحت کے نتائج کے تئیں ہندوستان کی وابستگی کو اجاگر کیا اور صحت کی دیکھ بھال میں ہندوستان کی کامیابیوں کو ظاہر کرنے کا موقع فراہم کیا، خاص طور پر ڈیجیٹل صحت کی اختراعات اور حل کے شعبوں میں۔
جی20 ہیلتھ ورکنگ گروپ کی دوسری میٹنگ کی گوا کی میزبانی ایک اہم سنگ میل ہے، اور ملک صحت کی راہ میں شناخت شدہ ترجیحات پر بات چیت کی قیادت کرنے کے لیے اچھی پوزیشن میں ہے۔ ہندوستان کی جی20 صدارت نے صحت کی راہ میں تین ترجیحات کی نشاندہی کی ہے، یعنی صحت کی ہنگامی صورتحال سے بچاؤ اور تیاری؛ فارماسیوٹیکل سیکٹر اور ڈیجیٹل ہیلتھ اختراعات اور حل میں تعاون کو مضبوط بنانا۔
وزارت خزانہ
آمدنی ٹیکس کے محکمے کی پنجاب میں تلاشی کی کارروائیاں
آمدنی ٹیکس کے محکمے نے پنجاب میں قائم دو گروپوں کے معاملات میں تلاشی اور ضبط کرنے کی کارروائیاں کی ہیں۔
پہلے گروپ کے معاملے میں تلاشی کی کارروائی 21 اکتوبر 2021 کو شروع کی گئی۔ یہ گروپ سائیکل کا کاروبار کرتا ہے۔ یہ گروپ متعلقہ گروپ کے اندر فرضی بین گروپ لین دین دکھا کر آمدنی کو کم کرنے میں ملوث پایا گیا۔ یہ گروپ بڑے پیمانے پر نقد فروخت کے لین دین میں بھی ملوث پایا گیا اور اس طرح اس نے اپنے مجموعی لین دین کو چھپایا۔ ضبط شدہ دستاویز سے ظاہر ہوتا ہے کہ اس گروپ نے لین دین میں 90 کروڑ روپے سالانہ کی ہیرا پھیری کی ہے۔ کباڑ کی پوشیدہ فروخت سے تعلق رکھنے والے فرضی دستاویزات بھی ضبط کئے گئے ہیں۔
تلاشی کے دوران گروپ ارکان کے ذریعے غیر منقولہ جائداد میں پوشیدہ طور پر سرمایہ کاری کرنے کا بھی معاملہ سامنے آیا۔
تلاشی کی اس کارروائی میں تقریباً 150 کروڑ روپے کی آمدنی کا پتہ لگایا ہے، جو ظاہر نہیں کی گئی ہے۔ تلاشی کی کارروائی میں 2.25 کروڑ روپے نقد بھی ضبط کئے گئے ہیں، جن کی کوئی تفصیل نہیں ہے نیز اس گروپ میں غیر ظاہر کردہ دو کروڑ روپے کا سونا بھی ضبط کیا گیا۔
دوسرا گروپ جالندھر میں ہے، جو طالب علموں کو اِمیگریشن اور تعلیم سے متعلق ویزا خدمات فراہم کرتا ہے۔ اس گروپ کے خلاف کارروائی کا آغاز 18 اکتوبر 2021 کو کیا گیا تھا۔
تلاشی کی کارروائی میں سامنے آیا ہے کہ یہ گروپ گراہک سے ایک پیکج چارج کیا کرتا تھا، جو 10 لاکھ سے 15 لاکھ روپے فی طالب علم ہو تا تھا، جو اس بات پر منحصر ہوتا تھا کہ طالب علم کس ملک میں تعلیم حاصل کرنے کا خواہش مند ہے۔گزشتہ پانچ سال کی اس گروپ کی تمام رسیدیں، جو کہ مجموعی طور پر 200 کروڑ روپے سے زیادہ ہیں، سب کی سب نقد وصولی کی ہیں۔ یہ بھی پایا گیا ہے کہ ملازمین کے بینک کھاتوں کو رقم وصول کرنے کے لئے استعمال کیا جا رہا ہے، جسے بعد میں بینک سے نکال لیا جا تا تھا۔ اس طرح کی رسیدوں سے حاصل ہونے والے منافع کو کبھی بھی داخل شدہ انکم ٹیکس کی ریٹرن میں ظاہر نہیں کیا گیا ہے۔ گروپ کے اراکین کے ذریعے انکم ٹیکس کی ریٹرن میں صرف اس کمیشن کو رسیدوں کے طور پر دکھایا گیا ہے، جو بیرون ملک یونیورسٹیوں سے وصول ہوتا تھا۔
تلاشی کی کارروائی میں تقریبا ً 40 کروڑ روپے کی غیر ظاہر کردہ آمدنی کا پتہ چلا ہے۔ اس کا رروائی میں 20 لاکھ روپے کی نقد رقم اور 33 لاکھ روپے کی مالیت کے زیورات بھی ضبط کئے گئے ہیں، جن کا کوئی حساب کتاب نہیں ہے۔
دونوں گروپوں کے معاملوں میں مزید تحقیقات کی جارہی ہیں۔
۔۔۔۔۔۔۔۔۔۔۔۔۔۔۔۔۔۔

U-12237
(Visitor Counter : 209
وزارت دفاع
آئی این ایس تریکنڈ آپریشن سمندر سیتو-2 کے تحت کوویڈ امدادی سامان لے کر ممبئی پہنچا
نئی دہلی، 23 مئی 2021: کوویڈ ریلیف آپریشن سمندر سیتو-2 کے تحت آئی این ایس تریکنڈ 23 مئی 2021 کو قطر سے امدادی سامان لے کر ممبئی پہنچا۔ آئی این ایس تریکنڈ 20 ایم ٹی کے دو لکوئیڈ میڈیکل آکسیجن کنٹینرز اور 100 آکسیجن سلنڈروں سے لیس ہے۔
جہاں ایک طرف کوویڈ-19 کے خلاف جاری جنگ میں نقل و حرکت کو تیز کرنے اور ضروری طبی سامان لے جانے کے لیے بھارتی بحریہ تعینات ہے وہیں دوسری جانب سمندری طوفان تاوتے کی وجہ سے او ڈی اے میں بارج پی 305 کے ڈوبنے کی وجہ سے بحریہ کے جہاز تیغ، بیتوا، سبھدرا، بحری ہیلی کاپٹر اور طیارے زیر آب ہوگئے۔ تاراسا اور 07 آئی ایس وی بھارت کے مغربی ساحل پر اپنی تلاشی اور راحتی کوششوں کے ساتھ دن رات کام میں مصروف ہیں۔